اخويا الصغير بيسمع مقاطع محرمه كتير جداووصلت لاني حذفتله من علي الكمبيوتر قبل كده فوق ال200 فيديو وبياخد تليفون امي من دون علمها ويفتح عليه مواقع سيئه جدا واخيرا حاول انه يبص علي واحده جارتنا وهي نايمه في بيتها مع العلم انه لسه في تانيه ثانوي وموش عارفين نعمل معاه ايهارجوك افدني
مع العلم إنه في تانية ثانوي، ملهاش محل من الإعراب لأن السن ده هو ذروة الشهوة أصلاً وبعدها تبدأ في الانضباط. الحل في احتواءه مش بالمنع ولا العقاب، لأن ببساطة اتأخرتم.! تقعد معاه كصديق وأخ كبير [مش كأب، لأن الولد في السن ده بيرفض السلطة]، وتتكلموا بحرية وصدق وممكن تبدأ بمشاركة عن نفسك أنت، إنك في وقت عملت شبه كدة [مش لازم بالحد اللي هو وصل له] وإنك بتبص على الوقت ده من حياتك إنه كان وقت غلط، ونفسك تساعده يعديه بأقل خساير، لما بنوصل نفسنا إننا مقدسين مش هنوصل أصلاً. وتتناقشوا في رغباته واحتياجاته، وتقول له إنها شبه احتياجاتك ورغباتك وإنك بتحبه ونفسك تساعده. وربنا معاك.